CELEX: 32011D0692
Language: lt
Date: 1318550400000
Title: 2011/692/: 2011 m. spalio 14 d. Komisijos sprendimas dėl Jungtinės Karalystės prašymo leisti pripažinti Europos Parlamento ir Tarybos direktyvą 2011/36/ES dėl prekybos žmonėmis prevencijos, kovos su ja ir aukų apsaugos, pakeičiančią Tarybos pamatinį sprendimą 2002/629/TVR (pranešta dokumentu Nr. C(2011) 7228)

18.10.2011   
            
            
               LT
            
            
               Europos Sąjungos oficialusis leidinys
            
            
               L 271/49
            
         KOMISIJOS SPRENDIMAS
   2011 m. spalio 14 d.
   dėl Jungtinės Karalystės prašymo leisti pripažinti Europos Parlamento ir Tarybos direktyvą 2011/36/ES dėl prekybos žmonėmis prevencijos, kovos su ja ir aukų apsaugos, pakeičiančią Tarybos pamatinį sprendimą 2002/629/TVR
   (pranešta dokumentu Nr. C(2011) 7228)
   (Tekstas autentiškas tik anglų kalba)
   (2011/692/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo, ypač į jos 331 straipsnio 1 dalį,
   kadangi:
   
               (1)
            
            
               2011 m. balandžio 5 d. Europos Parlamentas ir Taryba priėmė Direktyvą 2011/36/ES dėl prekybos žmonėmis prevencijos, kovos su ja ir aukų apsaugos, pakeičiančią Tarybos pamatinį sprendimą 2002/629/TVR (1);
            
         
               (2)
            
            
               pagal Protokolo dėl Jungtinės Karalystės ir Airijos pozicijos dėl laisvės, saugumo ir teisingumo erdvės, pridėto prie Europos Sąjungos sutarties ir Sutarties dėl Europos Sąjungos veikimo, 1 ir 2 straipsnius Jungtinė Karalystė nedalyvavo priimant šią direktyvą ir ji nėra jai privaloma ar taikoma;
            
         
               (3)
            
            
               pagal minėto protokolo 4 straipsnį Jungtinė Karalystė 2011 m. liepos 14 d. raštu pranešė Komisijai apie ketinimą pripažinti direktyvą,
            
         PRIĖMĖ ŠĮ SPRENDIMĄ:
   1 straipsnis
   Direktyva 2011/36/ES taikoma Jungtinei Karalystei.
   2 straipsnis
   Direktyva 2011/36/ES Jungtinei Karalystei įsigalioja nuo pranešimo apie šį sprendimą dienos.
   3 straipsnis
   Šis sprendimas skirtas Jungtinei Didžiosios Britanijos ir Šiaurės Airijos Karalystei.
   
      Priimta Briuselyje 2011 m. spalio 14 d.
      
         
            Komisijos vardu
         
         Cecilia MALMSTRÖM
         
            Komisijos narė
         
      
   
   
      (1)  OL L 101, 2011 4 15, p. 1.